LitNet | Een boekeredakteur Beeld | Die Burger | Volksblad | Rapport | Sake24 | Finansies & Tegniek | Landbouweekblad
Huisgenoot | Idees | Lééf | Tuis | Sarie | Bruid24 | LitNet | KykNet | Gemeenskapskoerante Miniseminare << Terug | Back
Groot Verseboek Miniseminaar | Afrikaanse Musiek | Afrikaanse skrywers en die struggle | Bipolariteit - 'n stryd om balans | Bok van Blerk: "Tyd om te trek?" | Crito | De la Rey-seminaar | Die Afrikaanse ''ons'' | Die huwelik | Die Malema-verskynsel | Die stand van Afrikaanse televisie | Doodstrafseminaar | Een boekeredakteur | Filosofiekafee | jansenreitz | Koos Prinsloo | Lyf Miniseminaar | NALN | Oop Gesprek | Oppervlakkigheid | PW Botha | Rian Malan se Resident Alien | Roots-konferensie | SA Literature Now | Skryf met integriteit | sokker | Spanningslektuur | Suid-Afrikaanse navorsingsubsidiestelsel | Transformerende Afrikaans | Translation Seminar | US-taaldebat | Versoening Miniseminaar | willievdmerwe Die advertensie dat Media24 Koerante se gesamentlike redaksies tans aansoeke inwag vir 'n nasionale boekeredakteur lok heftige reaksie uit. Volgens die advertensie sal die persoon daarvoor verantwoordelik wees om 'n gesaghebbende nasionale boekeblad vir Beeld, Die Burger en Volksblad saam te stel en verwante boeke-inhoud vir die drie dagblaaie te lewer.
Watter gevolge hou hierdie sentralisering en afskaling in vir die gesprek rondom die boek? LitNet het verskeie boekmense vir reaksie gevra.
Jeanette Ferreira: Dit is die resensent wat sy/haar geloofwaardigheid moet handhaaf "Daarbenewens sal 'n redakteur wat sy/haar sout werd is, weet dat 'n resensie in ieder geval gerig moet wees op die teikengehoor van 'n boek ... "
Charl-Pierre Naudé, Gerrit Brand, Breyten Breytenbach, Charles Malan, Marga Collings: Om te boikot of nie? 'n E-posgesprek
Dawid van Lill: Wat sal 'n boikot tog regkry? "Koerante soos ons dit ken se dae is in elk geval getel. Die skrif is aan die iPad."
Paul C Venter: Die oplossing is eenvoudig "Hulle kry nie meer ons boeke om te resenseer nie (kom ons sien hoe werk 'n nasionale boekeblad waarin daar geen resensies oor Afrikaanse boeke is nie) en ons koop nie 'n koerant of ander publikasie van Media24 nie."
Crito: Ou probleem, nuwe konteks "As u meen hierdie spel is futiel, dink net hoe skrywers gaan voel wat van die drie oggendblaaie nét een resensie gaan kry en dit is die absolute teenoorgestelde van dié wat Breyten Breytenbach tot dusver vir Die beginsel van stof gekry het."
Louise Viljoen: Die literêre aktiwiteit in die taal moet so dinamies en divers moontlik wees "Naas guerrilla-resensente wat ondergronds gaan om hulle resensies te blog, twitter en twiet, behoort daar steeds ruim plek te wees vir dié wat deur die siftingsproses van koerante se boekeblaaie gegaan het om resensies te publiseer."
Nicol Stassen: Die doodsklok vir die Afrikaanse letterkunde "Waar sou ons wees as hierdie drie uitgewers besluit dat Afrikaanse boeke die beste gedien kan word deur hulle kragte saam te snoer in een enkele Afrikaanse uitgewery wat Afrikaanse letterkunde as 'n 'spesialisering namens al drie uitgewerye behartig' en met 'n 'mandaat om 'n verskeidenheid van stemme en sienings te bevorder'?"
Hans C ten Berge: Een ontoelaatbare verschraling "Een ontoelaatbare verschraling en (mogelijk intimiderende) eenduidigheid zal het gevolg zijn."
Laurens van Krevelen: Natuurlijk is het een teken van marginalisering van de literatuur in het publieke discours "Niet geschoolde lezers komen zo weer minder in contact met ideeën van een meer kansvolle groep in de maatschappij."
Petrovna Metelerkamp: Mens kan net hoop "Mens kan net hoop Media24 reageer positief op die ongelukkigheid van al wat 'n boekmens is."
Alida Potgieter: Dat die forum vérder gaan verklein, is erg kommerwekkend "En dat 'n boek en skrywer se sukses dalk gaan afhang van één resensie in die onderskeie Afrikaanse koerante, dít vind ek baie onthutsend."
Andries Visagie: 'n Veelheid van stemme is nodig "Die ontsteltenis oor die besluit van Media24 kom nie bloot neer op kommer oor die stand van die literêre kritiek nie. Dit is net die jongste insident in 'n feitlik weeklikse afskaling van werksaamheid op kultuurgebied in Afrikaans. Indien hierdie afskaling nie gestuit word nie, is dit binnekort net Afrikaanse sangers wat nog as kultuurdraers sal optree, en die gehalte van hul bydraes is dikwels maar bedenklik."
Johan Swarts: Boeke-besluit is geen katastrofe "Dis tragikomies dat van ons bekendste lewende digters so verknog kan wees aan die einste maatskappy wat hulle tans so duidelik wantrou. Hulle blyk eerlikwaar te glo dat hierdie maatskappy se publikasies die enigste kanale is waardeur die leserspubliek bereik en oortuig kan word om 'n boek te koop."
Kerneels Breytenbach: Diversiteit van resensies is van allergrootste belang "Wat my betref, is dit 'n baie goeie geleentheid om die agteruitgang ten opsigte van die diepte waarin uitgewers se Afrikaanse publikasielyste dmv resensies gepeil word, reg te stel."
Marga Collings: Resensies in die dagblaaie is 'n voedingsaar tot die diskoers "Mens neem aan dat dit gaan om kostebesparing – die koste van twee salarisse, resensiefooie – maar in die konteks van miljoene rande wat gespandeer word tot voordeel van Afrikaans pas só 'n stap om 'n relatief klein besparing te maak, nie in nie." • Charles Malan skryf in reaksie op Marga Collings
Eloise Wessels, Charles Malan, Gerrit Brand: Verruiming of verskraling? Eloise Wessels: "Dit is dus nie 'n doelwit van Naspers of Media24 om aandag aan Afrikaanse boeke skade te doen nie – eerder die teendeel. "
Charles Malan: Ope brief aan Tim du Plessis "Ek aanvaar graag dat jy die heil van die letterkunde op die hart dra en die beste bedoelings het, maar niks wat jy skryf, besweer die beswaarmakers se ergste vrese nie."
Willie Burger: Die minagting vir die boekeblad by Media24 "Hierdie doelbewuste verwaarlosing van die boekeblad en 'n wegbeweeg van enigiets wat dalk nie vir "die gewone leser" prikkelend is nie, was 'n teken dat al lankal gedink word aan die amalgamering van die boekeblaaie."
Crito: Die verhaal van vervlakking en agteruitgang "Die rede vir my pessimisme lê in die onlangse geskiedenis van die drie oggendkoerante se boekeblaaie – die verhaal van vervlakking en agteruitgang."
Ampie Coetzee: Sentralisering is die weg na totale beheer "Wat van plasing in Groot verseboek, byvoorbeeld? Sê nou die hoofredakteur dink 'n bundel is te swak en laat dit nie resenseer nie. Sê nou net daar's een goeie gedig daarin?"
Tim du Plessis: 'n Verruiming eerder as verskraling "Vir die eerste keer sal dié drie titels 'n kampioen hê wat boeke-inhoud sal dryf oor al hul platforms heen. Dit is 'n verbetering van die huidige bestel."
Breyten Breytenbach: Die dwaasheid van die base "Het die baas één toesighouer nodig sodat hy nie gepla hoef te word deur die volk se gejil nie? Of is dit sommer net 'n dom boekhouersbesluit?"
Charl-Pierre Naudé: Waarom een boekeredakteur verkeerd is"Hoewel boekeblaaie sinoniem is met die joernalistiek, is dit nie slegs deel van joernalistiek nie. Dit is deel van civil society!"
Joan Hambidge: Boekskandaal "Hopelik sal hierdie besluit as nadelig én dwaas uitgewys word. In my hoedanigheid as digter, kritikus én dosent teken ek beswaar aan."
Charles Malan: 'n Superredakteur vir superbesluite by Media24? "Kan 'n mens glo dat juis die "vrye" Media24 besig is om 'n byna diktatoriale beheer oor 'n bespreking van Afrikaanse publikasies in te stel?"
Gerrit Brand: 'n Doelbewuste strategie van "afdomming" "Dit gebeur nie net met boekeredakteurs nie, maar ook met spesialisjoernaliste op ander terreine. Dis 'n aspek van 'n doelbewuste strategie van "afdomming"."
Wil jy protes aanteken? Kopieer die volgende teks in 'n e-pos en stuur dit aan aansoeke@rapport.co.za voor 4 Maart.
As mense betrokke by die skryfwêreld wil ons ten sterkste beswaar maak teen die inisiatief van Media24 om die regulering van resensies in die Afrikaanse koerante toe te vertrou aan 'n enkele Nasionale Boekeredakteur. Vir die literatuur is 'n neiging na hegemonie of ortodoksie in meningvorming altyd 'n verstarring. Op 'n tydstip waar daar juis behoefte is aan die verryking van die literêre wêreld en die bevordering van diversiteit in opinies en uitdrukkingsvorme, sal dit 'n kwade dag wees wanneer die koördinering van mening en mag in die hande gegee word van één über literêre redakteur of raadgewer.
(opgestel deur Breyten Breytenbach)